
REFERAT

privind aprobarea Studiului de Fezabilitate

,,Amenajare locuri de parcare şi piste de ciclişti pe b-dul C. Brîncoveanu, 
str. Romulus, str. C. Porumbescu-Timişoara”

Obiectul studiului de fezabilitate   urmăreşte executarea amenajărilor rutiere (piste ciclişti parcaje, staţii autobus, trotuare), precum şi îmbunătăţirea elementelor geometrice în intersecţiile  Bulevardului C. Brâncoveanu cu străzile Romulus şi C. Porumbescu.


Sectoarele studiate în cadrul acestui proiect sunt următoarele:

· B-dul. C.Brâncoveanu între B-dul. 16 Decembrie 1989 şi str. C. Porumbescu;

· Str. Romulus, între B-dul. C. Brâncoveanu şi str. Tănase 1949 (Str. Corbului)
· Str. C. Porumbescu, între B-dul. C. Brâncoveanu şi str. Tănase 1949 (str.     Corbului) 


Arterele de circulaţie studiate, fac parte din reţeaua majoră a municipiului Timişoara asigurând împreună  str. Emil Zola, legătura directă pe direcţia nord – sud, între Gara de Nord şi Gara de Sud (Zona Fratelia).


În prezent b-dul C. Brâncoveanu, are o parte carosabilă de 14 m (2x7 m). Pe ambele părţi ale frontului stradal sunt amenajate trotuare cu o lăţime  variabilă. Pe traseul ce face obiectul prezentei documentaţii nu sunt amenajate locuri de parcare sau staţionare, parcarea efectuându-se pe partea carosabilă a bulevardului, conducând la reducerea capacităţii acestuia de  circulaţie.


Existenţa unor obiective de interes public comercial, face ca cerinţele de parcare în zonă să fie foarte mari, impunându-se amenajarea unor platforme speciale de parcare şi staţionare pe ambele părţi ale carosabilului existent.


Strada Romulus fiind cu ramificaţie din acest bulevard, necesitatea realizării spaţiilor de parcare devine stringentă.


Aceleasi considerente fac ca şi pe strada C. Porumbescu sa se proiecteze locuri de parcare, in continuarea sectorului  acesteia, unde sunt deja executate spaţii de parcare.


Din aceste considerente şi din faptul că se necesită şi refacerea trotuarelor existente, aflate într-o stare avansată de degradare,  precum şi realizarea pistelor pentru ciclişti pe toate aceste străzi, investiţia este necesară şi oportună.
Lucrările de amenajare a b-dului. C. Brâncoveanu, constau in următoarele lucrări: 

· Realizarea de locuri de parcare oblice şi în lungul străzii, pe ambele părţi ale bulevardului. Spaţiul intre trotuare şi partea carosabilă fiind insuficient ca lăţime se va reduce laţimea existentă a părţii carosabile de la 14m la 12 m (folosinduse pentru parcaje câte un m de fiecare parte). Astfel laţimea benzilor de circulaţie curente vor fi de 3,00 m. 

· se va corecta intersecţia cu strada Romulus prin introducerea de insule axiale la trecerile de pietoni, in vederea sporirii siguranţei circulaţiei;

· se va corecta intersecţia cu strada C. Porumbescu, prin introducerea de insule axiale la trecerile de pietonişi introducerea unor benzi suplimentare pentru viraj la stânga in vederea sporirii siguranţei circulaţiei şi a fluenţei traficului;

· se vor reface trotuarele de pe ambele părţi;

· se vor amenaja  două alveole pentru staţii de autobus noi, pe sensul spre gara de nord , prin lărgirea parţii carosabile. Aceste staţii de autobuz vor fi in apropierea intersecţiei cu str. C Porumbescu şi cu B-dul. 16 Decembrie 1989;

· lărgirile părţii carosabile se vor realiza cu o îmbrăcăminte asfaltică aşezată pe o fundaţie din balast şi piatră spartă; stratul de uzură  se va realiza din beton  asfaltic tip B.A.16;

· partea carosabilă va fi încadrată de borduri prefabricate din beton 20x25 cm noi aşezate pe o fundaţie din beton 30x15 cm;

· trotuarele se vor reface prin înlocuirea îmbrăcăminţii asfaltice degradate existente cu o îmbrăcăminte de dale prefabricate din beton încadrată de borduri prefabricate din beton 10x15 cm aşezate pe o fundaţie din beton;

· se vor reface accesele la proprietăţi, cu dale autoblocante prefabricate ;  

· executarea de marcaje şi plantarea de indicatoare de circulaţie rutieră.

Numărul de locuri de parcare ce se vor realiza pe B-dul. C. Brâncoveanu este de 70 locuri + 2 locuri pentru persoane cu handicap locomotor.

Pe strada Romulus, lucrările ce se vor executa sunt următoarele :

· pe partea dreaptă a străzii se va realiza o pistă dublă pentru ciclişti (1bandă × 1,00 m pentru fiecare sens de circulaţie) ;

· se vor reface trotuarele,  prin înlocuirea îmbrăcăminţii asfaltice degradate existente cu o îmbrăcăminte de dale prefabricate din beton încadrată de borduri prefabricate din beton 10x15 cm aşezate pe o fundaţie din beton;

· parcajele vor fi încadrate de borduri prefabricate din beton 20x25 cm noi aşezate pe o fundaţie din beton 30x15 cm;
· se vor reface accesele la proprietăţi, cu dale autoblocante prefabricate ;  

· executarea de marcaje şi plantarea de indicatoare de circulaţie rutieră.
· Realizarea a 82 locuri de parcare, dispuse pe ambele părţi ale străzii,  (oblice) precum şi două locuri pentru persoane cu handicap locomotor ;

Pe strada C. Porumbescu, se vor executa sunt următoarele lucrări :
· se vor reface accesele la proprietăţi, cu dale autoblocante prefabricate ;  

· pe ambele părţi ale străzii se vor realiza  piste  pentru ciclişti (1bandă ×1m ) ;

· se vor reface trotuarele,  prin înlocuirea îmbrăcăminţii asfaltice degradate existente cu o îmbrăcăminte de dale prefabricate din beton încadrată de borduri prefabricate din beton 10x15 cm aşezate pe o fundaţie din beton;
· parcajele vor fi încadrate de borduri prefabricate din beton 20x25 cm noi aşezate pe o fundaţie din beton 30x15 cm;

-  executarea de marcaje şi plantarea de indicatoare de circulaţie rutieră.

· Realizarea a 48 locuri de parcare, dispuse în lung, pe ambele părţi ale străzii;

Valoarea totală (inclusiv TVA) a investiţiei ,,Amenajare locuri de parcare şi piste de ciclişti pe b-dul C. Brîncoveanu, str. Romulus, str. C. Porumbescu-Timişoara”este estimată la 2.546.470 lei , reprezentând 709.140 euro (inclusiv T.V.A.) conform devizului general .
Studiul de Fezabilitate ,,Amenajare locuri de parcare şi piste de ciclişti pe b-dul C. Brîncoveanu,  str. Romulus, str. C. Porumbescu-Timişoara” a fost finanţat de S.C. Administrarea Domeniului Public S.A.

În ceea ce priveşte obiectul „Parcaje str. C. Brîncoveanu, str. Romulus, str. C. Porumbescu” din cadrul obiectivului de investiţii ,,Amenajare locuri de parcare şi piste de ciclişti pe b-dul C. Brîncoveanu, str. Romulus, str. C. Porumbescu-Timişoara””,estimat la 1.624.250 lei reprezentând 452.310 euro , va fi finanţat de către S.C. ADMINISTRAREA DOMENIULUI PUBLIC S.A . 
Obiectul ,,Trotuare şi piste de ciclişti pe b-dul C. Brîncoveanu, str. Romulus, str. C. Porumbescu-Timişoara” este estimat conform devizului general  la 922.220 lei , reprezentând 256.830 euro (inclusiv T.V.A.).
Având în vedere cele menţionate propunem aprobarea Studiului de Fezabilitate ,,Amenajare locuri de parcare şi piste de ciclişti pe b-dul C. Brîncoveanu, str. Romulus, str. C. Porumbescu-Timişoara”, şi cuprinderea obiectului ,,Trotuare şi piste de ciclişti pe b-dul C. Brîncoveanu, str. Romulus, str. C. Porumbescu - Timişoara” din acest Studiu de Fezabilitate în Bugetul local aprobat pentru anul 2009, precum  şi realizarea acestor lucrări rutiere. 

